મંદિરમાં પૂજા કરતી વખતે શશી થરૂર પડી જતા માથાના ભાગે ઈજા - जन मन INDIA
મંદિરમાં પૂજા કરતી વખતે શશી થરૂર પડી જતા માથાના ભાગે ઈજા
કેરળના તિરુવનંતપુરમથી હાલના સાંસદ શશિ થરૂર એક મંદિરમાં પૂજા દરમિયાન પડી ગયા. જેમાં તેમને ગંભીર ઈજા પહોંચી છે. સારવાર માટે તેમને તિરુવનંતપુરમની જનરલ હોસ્પિટલમાં દાખલ કરવામાં આવ્યા છે. તેમને માથામાં ગંભીર ઈજા પહોંચી છે. સારવાર કરી રહેલા ડૉક્ટરના જણાવ્યા પ્રમાણે તેઓ જોખમની બહાર છે. થરૂર મંદિરમાં તુલાભરમ પૂજા કરી રહ્યા હતા.
તુલાભરમ એવી પૂજા છે જે કેરળના કેટલાક ગણતરીના મંદિરોમાં જ થાય છે. આ પૂજામાં પોતાના વજનના બરોબર ચઢાવો ચઢાવવામાં આવે છે. દેવી-દેવતાને જે કંઈ અર્પિત કરવાનું છે, તેને પોતાના વજનના બરોબર તોલવામાં આવે છે. મંદિરોમાં વજન માટે મોટા-મોટા મશીનો લાગેલા હોય છે.
થરૂર ફરીથી આ વખતે તિરુવનંતપુરમથી કોંગ્રેસના લોકસભા ઉમેદવાર છે. આ સીટ પરથી બે વાર કોંગ્રેસના સાંસદ પસંદ કરાયેલા થરૂરનો મુકાબલો ભાજપ નેતા અને મિજોરમના પૂર્વ રાજ્યપાલ કુમ્માનેમ રાજશેખરન અને સીપીઆઈ ધારાસભ્ય અને રાજ્યના પૂર્વ મંત્રી સી. દિવાકરન સામે છે.